**Obrazac III-Izleti**

Kraljevica, 30. travanj 2019.

Početak sastanka: 13,00h

**Zapisnik**

**s otvaranja ponuda za organizaciju višednevne izvanučioničke nastave učenika osmih razreda**

**2019./2020.**

U OŠ Kraljevica 30. travnja 2019. godine, s početkom u 13,00 sati održan je sastanak povjerenstva za otvaranje ponuda za organizaciju višednevne izvanučioničke nastave učenika 7.a i 7. b razreda (2018./2019.) u srednju Dalmaciju.

Povjerenstvo je bilo u sastavu:

Zrinko Tijan - ravnatelj škole

Dragan Malnar

Mirela Grbac

Irena Škarić, roditelj

Anamaria Abramović, roditelj

Zapisničar: Mirela Grbac

Dnevni red:

1. Imenovanje Predsjednika Povjerenstva
2. Analiza pristiglih ponuda
3. Glasovanje i izbor 3 najbolje ponude

Ad 1.) Na održanom sastanku članovi povjerenstva su za predsjednika Povjerenstva jednoglasno izabrali i imenovali roditelja Irenu Škarić.

Ad 2.) Povjerenstvo za provedbu javnog poziva/natječaja razmotrilo je pristigle ponude za višednevnu izvanučioničku nastavu učenika 7.a i 7. b razreda u srednju Dalmaciju

Na javni poziv (natječaj) pristigle su 4 ponude turističkih agencija:

ALIBI d.o.o., Umag

Putnička agencija VIA, Imaginarium d.o.o.

ABC Travel, obrt za turističke usluge, Rijeka

Arriva travel, Autotrans d.o.o.

Povjerenstvo je analiziralo sve pristigle ponude vodeći se uvjetima javnog poziva/natječaja. Povjerenstvo je razmotrilo sve ponude. Usporedili su dobivene ponuda sa zatraženim uvjetima iz teksta javnog natječaja te detaljno pregledali pristigle ponude uzimajući u obzir mišljenja svih prisutnih, uvjete i dodatne pogodnosti, cijenu i način plaćanja.

Ustanovljeno je da dvije agencije (ALIBI d.o.o., Umag i putnička agencija VIA, Imaginarium d.o.o.) nisu dostavile ponudu u zadanom terminu koji smo zatražili javnim pozivom te također njihova ponuda obuhvaća trodnevnu izvanučioničku nastavu, a pozivom smo zatražili četverodnevnu.

Ad 3.) Povjerenstvo je prihvatilo i jednoglasno odabralo dvije ponude agencija:

ABC Travel, obrt za turističke usluge, Rijeka

Arriva travel, Autotrans d.o.o.

Dogovoren je termin zajedničkog roditeljskog sastanka, koji će se održati u 16. svibnja 2019. u 17.00 sati u OŠ Kraljevica.

Oba odabrana ponuđača bit će pozvani telefonskim putem da nazoče roditeljskom sastanku i dodatno predstave svoje ponude.

Na tom roditeljskom sastanku održat će se predstavljanje izabranih agencija. Ponuda agencije ABC Travel, obrt za turističke usluge, Rijeka bit će prezentirana u 17,00 sati, a ponuda agencije Arriva travel, Autotrans d.o.o. u 17.30 sati, nakon čega će se roditelji glasovanjem opredijeliti za ponudu koju smatraju optimalnom.

Završetak sastanka 14,00 sati.

Predsjednik povjerenstva:

Irena Škarić

Dostavlja se:

1. Web stranica škole
2. Roditeljima razrednog vijeća
3. Arhiva škole